**Nyt fra DSPP.**

 Dansk Selskab for Psykoanalytisk Psykoterapi

I 2016 holdt vi generalforsamling d. 29. januar i København, hvor psykolog Mette Barfort lagde lokaler til. Vi havde et spændende oplæg ved psykolog Jan Nielsen om Psykoterapeuter og egenterapi.

Desværre - var der kun bestyrelsen og Jan Nielsen tilstede.

I Aarhus har der været studiekreds med 4-5 deltagere – og lidt gennemtræk af deltagere. Men vi er ca. 4 faste deltagere. Vi har i året løb læst John Steiners klassiker ” Psychic Retreats”.

Filmklubben holder filmforevisning ca. 3 gange per semester, hvor der deltager ca. 6-7 personer. Selve aftenen afholdes på Center for Spiseforstyrrelser.

Vi forsøgte at invitere Jonathan Shedler d. 14.-15. juni til et seminar: Vurdering af personlighedsdynamik via Shedler-Western Assessment Procedure: SWAP •Caseformulering som en vej til effektiv psykoterapi. Det var Kasper Pyndt, der tog kontakt til Jonathan Shedler. Desværre kom der alt for få tilmeldinger – så vi måtte aflyse.

DSPP bidrog med deltagelse og oplæg ved formanden Birgitte Norrie i Fælleskonferencen.

Da medlemsskaren skrumper ind, har vi sidst på året sendt en mail til vores medlemmer – og bedt dem reflektere tilbage til os – hvad skal vi fremover med DSPP? Hvis vi skal noget med dette selskab? Til nu er der forhåbninger om at vi får flere tilbage meldinger.

Vi har i bestyrelsen fortsat kræfter til at fortsætte selskabet, men vi skal også have en grund til at fortsætte. Så et lille opråb til vores medlemmer – skriv til os – kritik, gode forslag??! Forslag, kommentarer osv. kan sendes til ut. på birgitte.norrie@dadlnet.dk

Der er generalforsamling d. fredag d. 17. marts kl. 15.30 med efterfølgende medlemsmøde – hvor vi vil gennemgå de indkomne svar og diskutere dem – forhåbentlig med aktive medlemmer til stede. GF finder sted i Aarhus – der kommer nærmere besked omk. sted.

På bestyrelsens vegne med ønsket om en god jul og et forhåbentligt livsgivende nyt år,

Birgitte Norrie, formand.